جی سمینانی نود کہ منی سپرنامگی اوّلی وانگی انت ، ایشی ءِ اوّلی دَر پہ گُلیں وانوکاں ندرد انت ، اوّلی دَر ءِ شنگ کنئگ ءِ مول ءُ مراد ھمیش اِنت کہ شرپداریں وانوک منی نِزوری ءُ کوتائی آں آں پدّر بہ کن اَنت دانکہ شنگ کنئگ ءِ وھد ءَ آچ اے نِزوری آں چے رکّگ ءِ جُھد کنئگ بہ بیت ءُ دیمتر ءَ چُشیں رَدی مہ بیت. ادا دگہ گپّے ھم گیشینگ لوٹاں کہ اوّلی دَر ءَ شونداری (حوالہ جات) پہ زانت دِیگ نہ بوتگ انت کہ گُڈسری تاکدیماں آرگ بنت ءُ ادا یک، دو جاہ ءَ کہ شجرہ نسب است اَنت ، آرگ نہ بوتگ اَنت بَلے وانگی ءِ تہ ءَ المّ آرگ بنت.
شمئے کَستر : سجّاد کوثر – شال
وَش اِتنت دور ءُ پیسری باری
ایش نَود ءِ دِھک ءِ زمانگ ءِ گپّے کہ من چارمی یا پنجمی تَبکّ ءَ وانگ ءَ اتوں ءُ من ءَ دوانزدہ یا سِینزدہ سال ءَ گِیش نہ اَت، منی آرپیں ناکو واجہ نعمت اللہ بلوچ (ھُدامُرزی) ماں کیچ ءَ سوشل ویلفیئر کارگِس ءَ اسٹنٹ ڈائریکٹر اَت ءُ موکل ءَ وتی گِس (تسپ ، پنجگور) ءَ آھتگ اَت. آئی ءَ را وتی کارگِس ءِ جیپ ئے اوں گون اَت. ھشت ، دَہ روچانی ماں پنجگور ءَ جَلّگ ءَ پد یکروچے دَرآھینت ئے کہ
“شما تیار بہ اِت، من شمارا تربت ءَ بریگوں ءُ شما سئیل ءُ ندارگے کن اِت”
ما اوں گَل ءَ بال اتّاں کہ ناکو جان مارا کیچ ءَ بارت گوں…… مئے گَل ءُ شادھی ءِ سبّب دو اتنت یکے وَ گاڑی ءِ سواری ءُ دومی کیچ ءِ نِدارگ کہ چِد ءُ ساری اچ ما کسّ ءَ نہ دیستگ اَت.
ایدگہ روچ ءَ روچ وتی نیم ءَ رستگ اَت، کَہربا بُرّ وتی گُڈسری ءَ اَت ، موسم اوں سارت ءُ ھونک اَت ، آزمان ءِ دیم ءَ جمبرّانی شِینک اوں تالان اتنت. ناکو ءِ گُشگ ءَ ساری ما تیار اتّاں ءُ دیم پہ کیچ ءَ رھادگ ءَ جریدگ اتنت. گوں من ابید منی مستریں براس ارشاد احمد ءُ مئے ناکو زھگ نیاز جان ءُ ساجد ھم گون اتنت.
آ زمانگ ءَ پکّائیں کِشک ءِ نام ءُ نشان نیست اَت، اگاں سُھب ءِ سرا دَرآھتگیں موٹل شپ ءَ وتی بُندر ءَ رَست بَلے جاوّر پہ گیگ اتنت بِلّے کہ سجہیں راہ ءَ گوں ترا گاڑی ءُ مساپرے ءَ ڈِک نہ وارت بَلے امن ءُ ایمنی اَت ءُ گَل ءُ شادھی اَت. اگاں پِیش ءَ راھسراں کاروان ئے ءَ ڈُک وارت بَلے نی زامباد ءُ ایدگہ اِیرانی موٹل مردم ءَ را راہ نہ دیئنت. نوں وَمَزن شاھدگ جوڈ بوتگ انت کہ دو، سہ کلاکانی تہ ءَ پہ گِیگ کیچ ءَ سر بیت اِنت بَلے جاوّر نگیگ انت ، باریں کجا ویلے دیم ءَ مئیت ، باریں کجا دُز ءُ ڈُنگاں راہ بستگ، انوں ایوْک ءَ دُز ءُ ڈُنگانی بِیم نہ اِنت، دگہ اڑاند ءُ جیڑھ باز انت، نوں پیشی جاوّر نہ انت، ادا وَ جنگ ءِ سمّا انت.
گوْنڈوئی دور ءُ زمانگ اچ دُرستاں وش تَر انت کہ مردم ءَ را ھچ چُرت ءُ سمائے پِر نیست اِنت ءُ اچ دُرستیں غم ءُ گَڑتی آں آجو اِنت ءُ آئی وتی دگنیائے……. ما اوں اے دور ءُ زمانگ دیستگ اَت ، وھدے سئیل ءُ سواد ءَ شتاں گڈا باز شات ءُ گَل اتّاں. کسانی ءِ شادھانی درگت ءَ واجہ زبیرانی ءَ وش گُشتگ.
بیا اِت براس ءُ گُہاراں
وشّیں روچ ءِ بہاراں
چاپ جناں گَل کناں
ہی ءُ چی، ہمبوچی
پٹ ءُ ڈنّاں بیا رؤیں
شعراں وشّیں ما گُشیں
چاپ جناں گَل کناں
ہی ءُ چی، ہمبوچی
بیائے سئیل ءَ ما بروں
وشّی شادہ ما کنوں
چاپ جناں گَل کناں
ہی ءُ چی، ہمبوچی
بیا اِت براس ءُ گُہاراں
وشّیں روچ ءِ بہاراں
چاپ جناں گَل کناں
ہی ءُ چی، ہمبوچی
(زبیرانی )
من وتی اے سپر ھال پمیشا نَد ءِ حوالہ ءَ کنگ ءَ اوں کہ اے منی زند ءِ اوّلی شعوری ءُ زانتی سپر اَت. اے سپر ءَ ما بازیں اَڑ ءُ جنجالانی دیمپان بوتاں ، اِنچو سالانی گوْزگ ءَ پَد من ءَ را اَنچش سمّا بیت زی ئیں گپّ اَنت. من ءَ کیچ ءِ اے سپر مدام گیر کیت اِنت.
ما گاڈی ءَ سوار بوتاں، گَل ءُ شات اتنت ءُ دیم پہ وتی منزل ءَ رھادگ بوتاں. اے دمان ءَ وھد کساس یانزدہ بَج اَت، بونستان ءُ دازی ءَ چے گوْستاں ءُ کیچ ءِ کِشک گِپت. ما ھرچی کہ دیم پہ کیچ ءَ رواں، جمبر ھمینچو گِیشتر بَستر ءُ سیاہ تَرّگ ءَ اِت انت بَلے ما بے کِمار وتی منزل ءَ رھادگ اِت انت. نوں گوارگو ءِ ڈگار بندات بوتگ اِت انت. گیر آرگ بہ بیت گوارگو پنجگور ءِ اچ تحصیلاں یکے، ایدگہ تحصیلانی تہ ءَ تحصیل پنجگور، تحصیل پَروم ءُ سب تحصیل گِچک ھوار اَنت. اُشکنگ ءَ سرکار ءَ نوں کَلّگ ءَ را اوں سب تحصیل ئے قرار داتگ.
تحصیل گوارگو یک سرسبز ءُ آباتیں دمگّ ئے کہ پنجگور ءِ چہ ایدگہ ھَند ءُ علاقہ آں ادا گِیشتر ھور ءُ آباتی بیت اِنت. گوارگو ءِ دمگّ ءَ را بَشّام ءِ ھور شَرّی ءَ گرئنت. تِیر ماھی شپاں اگاں پنجگور ءَ جمبری پُل ئے بوتگ گڈا گوارگو ءِ پاند ءَ جمبراناں گَرند ءُ گِروگ بوتگ ءُ ما ادا نشتگ ءُ اوپار کَشتگ کہ پنجگور ءَ ترْمپ ئے نہ گوائیت ءُ گوارگو ءَ جمبراناں گوْارگے مان… گوارگو ءِ یک مَزنّیں کورے، البت دگہ کسانیں کور ءُ شِیپ باز اِنت، گوارگو ءِ مَزن کور ءِ تہ ءَ مدام آپ است اِنت ءُ بازیں گوْرم است اَنت. گوارگو ءَ کوری ماھیگ ھم باز بیت اِنت، گوارگو ءِ کوری ماھیگ لذّت ءُ تامداری ءَ وتی مَٹ وت انت ، بَرے بَرے پنجگور ءِ نیادی ءَ گوارگو ءِ پِیش بندی کوری ماھیگاں پہ بہائے واستا اوں کارئنت.
“اے کور ہم چہ پنجگور ءِ زِرباری پہنات ءُ لاگر کوہ ءِ پُشت ءَ روان بیت ءُ گوں رکشان ءَ دوئیں شھر ءِ چِیری بنداں سوروان ، ٹپان، سوراپ، درازک، روتُک ءُ سورچِیل ءِ کوچگاں سیرآپ کَن اَنت ءُ نُکُّر ءَ ھور بنت، پد ءَ سی مِیل دِیمتَر ءَ گوں ماشکیل ءَ ھوار بنت”
(تاکبند” سنج” گوادر )
گوارگو ءِ کُنّر اوں نامدار انت ءُ اے دَمگ ءَ داز ھم باز اِنت. اِد ءِ دازانی بابت ءَ مشہور مہلونک ءِ میراس اَنت ، اَنچُش پہ دیم کَسّ ءَ را پِیش ءِ بُرّگ ءُ بَرّگ ءَ ، بَڈوّلانی کوش کنگ ءِ سرا مکن اِنت ءُ ھمے پیم ءَ کُنّر ءِ وھد ءَ کُنّر ءِ چِنگ ءِ سرا اوں بندش انت، بَلے پنجگور ءِ ایدگہ دَمگّاں ماں لَد ءُ جنگل آں اگاں کسئے وتی زلورت ءِ متابک ءَ دار ءُ بوجے چِنت یا دازی پِیش ئے بُرّ ایت، ھچ چُشیں بندش یا مکن ئے نیست اِنت، اے لَد ءُ جنگل ءُ آئی پیداوار سرجمیں راج ئیگ اَنت.
مئے موٹل گوران ءِ کَنڈگ ءَ لِک کپّگ ءَ اَت ءُ چَپ ءُ چاگرد ءَ بُرزیں کوہ اِتنت، گوران ءِ کَنڈگ پنجگور ءِ یک نامی ئیں کَنڈگ یا چڑھائی ئے، گور آھوگ ءِ یک تہرے کہ پیش ءِ زمانگ ءَ اے علاقہ آں باز بوتگ بَلے نوں نہ گواھیت. اے چوناھا ءَ دو کَنڈگ اَنت یکے ءَ را “ماس گوران” ءُ دومی ءَ را “گوران چُک” گُشنت. اے بابت ءَ اے گپّ مشہور اِنت کہ شکاری ئیں مردے بوتگ گڈا آئی ءَ ادا گور آھوگ ءِ شکار ءَ کنت ءُ پدا کمے دیمتر ءَ آئی ءِ زھگ ءِ اوں شکار ءَ کنت پمیشا ایشی ءِ نام “گوران چڑھائی” کپتگ.
اے رِد ءَ ماں بلوچی ءَ یک مشہوریں بتل ئے است اِنت کہ “چُشکہ میرو ءَ گوں لُڈ ءَ گِنداں ، بالگِتر گورانی چراگجاہ انت” البت بازینے اے بتل ءَ اے پیم کارمرز کنت کہ “میرو ءَ گوں لُڈ ءَ گِنداں بالگِتر بُورانی چراگجاہ اِنت”
اے بتل ءِ پُژدر ءَ کِسّہ اے ڈول اِنت کہ بالگِتر کہ دیم پہ کیچ ءَ پنجگور ءِ گُڈسری میتگ اِنت ، پیش ءِ زمانگ ءَ اے میتگ پہ کِشت ءُ کشار ءُ آباتی ءَ وتی مَٹ وت بوتگ ، واجہ میرو ھمے میتگ ءِ میر ءُ معتبر اَت کہ سَکّیں بے پرواھے اَت، آئی ءَ وتی ھَند ءُ دَمگ ءِ دیمروئی ءُ مہلونک ءِ ھمک روچی زند ءِ گہبودی ءُ وشھالی ءِ سرا ھچ دلگوش گوْر نہ دات، گڈا آ وھد ءِ یک کوْاس ءُ کتہ کاریں مردئےِ ءَ مار اِت کہ بالگِتر ءِ اے سرسبزی ءُ شادابی ءُ سِیری ءُ وشھالی اے ڈولیں نابودیں کماش ءُ مسترئےِ ءِ برکت ءَ داں دیر ءَ پَشت نہ کپنت ءُ بنی آدم ءِ زند ءُ جاہ ءُ شہر زوت اَنچیں ویران ءُ گیابانے جوڈ بیت کہ آ ایوْک ءَ گور ءُ آسکانی تبرڈجاہ ءُ چراگجاھے جوڈ بیت، راجدپتری جاوّراں ھمے گالوار راست شون دات ءُ بالگِتر تاں روچ مروچی آسک ءُ گورانی لیب جاہ ءُ شکار جاہ اِنت، پیشی وشھالی ءُ آباتی پَشت نہ کپتگ، ویران ءُ گیابان انت، اچ اے راجدپتری جاوّراں بلوچ اُولس ءَ سَبُکّ گِپت ءُ میرو ءِ ناپسندیں لُڈ ءَ را یک جائیدی رنگے داتگ کہ اگاں اے ھال بوت تاں بزاں ھیر نہ اِنت.
بالگِتر ءِ گُلیں بازار دیم ءَ اَت کہ تنی وھدی نیاھتگ اَت ءُ ما انگت ءَ گوں گوران ءِ کَنڈگ ءَ سر ءُ پیٹال اِتنت. نوں گوران ءِ کَنڈگ اوں کستر اِنت ، سی پیک ءِ برکت ءَ موٹل اچ گوران ءَ مَلّان ءَ گوْزیت بَلے آ زمانگ ءَ ایوْک ءَ گوران ءِ کَنڈگ ءَ پنجگور ءُ تربت ءِ نیم راہ بُرّ اِت، آ زمانگ ءَ گوران ءِ کَنڈگ ءِ جاوّر باز نگیگ اتنت. بازیں جاھاں کَنڈ ءُ بیٹ ءَ ابید مزن مزنّیں سنگ ءُ ڈوک کپتگ اتنت، موٹل کوہ ءِ شَم ءَ ات ءُ اگاں مردم ءِ چمّ اناگت ءَ جِہل ءَ بہ کپت ایں گڈا آئی ءَ را ایمان ءَ یلہ داتگ اَت. آ زمانگ ءَ اے کِشک ءِ سرا ٹریفک نہ بوئگ ءِ بروبر اَت، اگاں پیک اپ گاڈی ئےِ ءَ را سُھب مہلاہ سواری ئےِ رست گڈا دَرآھتک گڈا ناں بے وھد گاڈی ھچ دَر نیاھتک اَنت ، چیاکہ آ سرپد ات انت کہ بے وھدیں دَرآیگ سر ءِ گاری اِنت، نوں ھر ساعت ءَ موٹل ءُ وین دَر کاینت ءُ دو ءُ نیم کلاکاں وتی بُندر ءَ پہ گیگ سر بنت.
شَرّیں ساعتے ءَ پد گوران ءِ کَنڈگ ءَ مئے جان چُٹ اِت ءُ موٹل ءَ وتی سیدھائیں راہ گِپت ءُ دیم پہ بالگِتر ءَ رھادگ اَت. ھمے راہ ءِ سرا دو مُندَریں ءُ پٹکّیں مرد است اِت اِنت کہ بَرد ءُ ٹِیکم اِش گون اَت ءُ کِشک ءِ کَنڈ ءُ بیٹاں گِرّگ ءَ اِتنت. آ زمانگ ءَ ما ھَردیں کہ کیچ ءَ شُتگاں گڈا اے دوئیں مرد ھمدا کار ءَ گوں گلائش ءَ دیستگاں ، اے دوئیں واجکارانانی بابت ءَ من جُست ءُ پُرس کرتگ اَت. اے دوئیں براس اِتنت ءُ بی اینڈ آر ءِ کارگِس ءَ ملازمت اِتنت، بی اینڈ آر ءِ کارندھانی تہ ءَ ھمے دوئیں براساں پہ چمّ کپت کہ نان اِش ھِلار اَت، چوناھا بی اینڈ آر کارگِس ءِ گِیشترّیں کارندھ اچ ڈیوٹی ءَ آجو اَنت. داں کیچ ءَ مارا دگہ چُشیں کارندھ ئے گِندگ ءَ نیاھت کہ آ وتی کار ءِ سرا بہ بیت.
دیمتر ءَ بالگتر ءِ کَپ اَت ، کَپ ءِ مانا ءُ بزانت ڈاک، میدان ءُ پَٹ……….. کہ چمّ کار کنت ڈاک ءُ میدان اِنت ءُ چُش دست ءِ دِل ءَ ساپ انت. پنجگور ءِ دو کَپ باز نامدار اَنت یکے پَرومی کَپ ءُ دومی بالگتری کَپ.
“بالگتر کپ کے متعلق بات کرتے ہوئے میک گریگر نے کہا کہ کنارے (جو اُس کے وہاں جانے تک خشک ہوچکا تھا) کے ساتھ ساتھ مٹی میں نمکیات کا کوئی نشان تو موجود نہیں لیکن نیچے کی زمین یقیناً نمک سے بھرپور ہوگی. بارش صرف دو روز پہلے ہوئی تھی، مگر پانی نمک سے لبریز ہوکر کھارا بن گیا. کَپوں سے نمک حاصل کیا جاتا ہے اور تجزیہ کرنے پر اس میں سوڈیم کلورائیڈ کا تناسب بہت زیادہ پایا گیا “
” سیاہیں ڈَنّ ہر جاگہ ہست بَلے اِسپیتیں ایوْک ءَ یکّے ، اے ڈَنّ ءِ یک بہرے بالگتر، دگرے کولواہ ءُ گبد ءُ دگہ بہرے ایران ءِ سرھد ءِ سرا انت “
بالگتر اچ پنجگور ءَ گَرم تر ءُ کیچ ءَ سرد تر اِنت، پمیشا گُش انت بالگتر پنجگور ءِ ناکو زھگ ءُ کیچ ءِ ترو زھگ اِنت.
ما بلیدہ ءِ کراس ءَ دیم پہ میرانی دِیار بلیدہ ءَ رھادگ اِتنت چیاکہ آ دور ءَ بالگتر ءُ کیچ ءِ راہ سَک ھراب اَت ءُ رؤگ ءِ وڑا نہ اَت ءُ بلیدہ ءِ راہ اچ آئی ءِ نسبت ءَ گِہتَر اَت پمیشکہ گِشتَر ھمے راہ کارمرز بوئگ ءَ اَت.
وھد بیگاہ ءِ سہ ءُ چار بوتگ اَت، موسم ساچان اَت، گُمان ھمیش اَت اِندا نہ اِند ءَ ھور بہ بیت. بلیدہ ءِ راہ ءِ سرا بُرزیں کوہ اِتنت ءُ راھے اوں ھراب اَت. ما کساس مگرب ءِ وھد ءَ بلیدہ ءِ نزیک ءَ سر بوتاں. منی کماشیں ناکو ءَ دَرآئینت “اے کِشک دیم پہ بلیدہ ءَ روت ،کمو دیم ءَ بلیدہ ءِ شہر اِنت” بَلے آرپیں ناکو ءَ تربت ءِ کِشک گِپت.من ءَ بژّن اِنت کہ من مچکدّگیں بلیدہ نہ دیست ءُ داں روچ مروچی من بلیدہ نہ دیستگ، گوْستگیں سال ءَ بی. اے / بی. ایس. سی ءِ چکاسّاں اوں نامینّگ بوتوں بَلے دانکہ نصیب ءَ چیزئےِ دیدار ءُ آپ ءُ تامے مہ بیت دگہ کَسّ ئے کرت نہ کنت، نوں باریں کدی منی اے اِشکندیں واھگ پیلہ بیت کہ شے بلّار ءِ دِیار ءَ بِگنداں.
روچ بُڈّ اتگ اَت ءُ تہاری ءَ مانشانتگ اَت ، ما کیساک ءِ کوھانی تہ ءَ اِتنت ، ماں کیساک ءَ ھور ءَ یلہ دات، اے دَمگ ءِ کوہ سِنگی ئیں کوہ اَنت، ھور ءِ شَلّگ ءَ گوں کور ءَ آپ زُرت ءُ تچّگ ءَ لگ اِت ءُ مارا دیم ءَ رؤگ ءَ جنجال اَت، ما نزانت چے بکناں، دوئیں نیمگاں بُرزیں کوہ اِتنت ءُ پدا سِنگی ئیں کوہ ءِ کور زوت آپ کاریت ءُ گوں تُرْندی روان کنت کہ ایشی ءِ دیم ءَ ھرچی بئیت آئی ءَ پَتار دئنت ءُ بارت. ھمینکس بوت کہ ناکو ءَ جیپ چہ کور ءَ دَر کرت ءُ بُرزگ سرئےِ ءَ آؤرت ءُ اوشتارینت کہ ادا آپ ءَ نہ گِپت. ھمے بُرزگ ءِ سرا یک کوٹی ئےِ ھم است اَت ، مارا اَنچُش گُمان بوت اے وانگجاہ یا نادُراہجاہے بیت. شپ ءِ یازدہ ءُ دوانزدہ اَت ، شپ ءِ اے بیمناکیں تہاری ءَ جمبرانی گروک ءَ مارا گَنتر بیم آھت، ما چار اِت اگاں ما دیم ءَ بہ روآں جاوّر گَنتر نگیگ بنت پمیشکہ ما ھمدا جَلّگ ءِ پیسلہ کرت. ناکو ءَ کوٹی ءِ دَپ ءِ کسانیں کُبّل پروشت ءُ ما بان ءِ تہ ءَ پُتراتّاں. ساپ ءُ پلگاریں کوٹی ئےِ اَت ، یک نیمگے ءَ بازیں ٹاٹے اوں ایر اَت ءُ نودربرانی لھتیں کاپی ءُ وانگی اوں ایر اَت. مارا چُشیں جُل ءُ پوشاک ئے گون اَت کہ وتارا چہ اے ھونکیں موسم ءَ بہ پہریز آں پمیشا نودربرانی اے ٹاٹاں مارا شَر کار دات. لنگڑی ءَ مئے لاپ پیچ ءُ تاب ورگ ءَ اَت بَلے ھیر مارا بسکوٹ ءُ مالٹا گون اَت داں حدّے ءَ شَر کار اِش دات. ما تچک بوتاں ، گوں تچک بوئگ ءَ اے تکانسُریں سپر ءِ ژَندی ءَ چمّ مُچ بوتنت ءُ سُہب گوْربام ءَ ما دِریئگ کرت.
ناکو ءَ نماز ونتگ اَت ءُ دَرآئینت ئے
“بچکاں!!! اگاں چہ شما کَسّ ئے ڈَنّ ءَ روت ، بروت کہ نوں ما رواں”
ما زانت آ اوں وتارا ملامت کنگ ءَ اَت کہ اے گوْنڈوآنی زورگ ءُ دورسَریں منزل ئےِ ءَ رؤگ ءَ من شَر نہ کرت، ھیر نوں مارا واتر ھم بوئگی نہ اَت، دیم ءَ جُنزگی اَت.
جمبراں دوشی شَر گوْرتگ اَت ءُ کوراں آپ آؤرتگ اَت بَلے نوں آزمان گِیشتر ساپ اَت ءُ روکپت ءَ جمبری شِینک است اَت ءُ کوکَر چِست اِتنت ، گوریچ اوں دَر نیاھتگ اَت کہ جمبراں بہ تاچینت ءُ بہ بارت. ما سُہب مہلاہ موٹل ءَ سوار بوتاں ءُ دیم پہ وتی منزل ءَ رھادگ بوتاں. کیساک ءِ کور ءُ کوھاں چے دَر کپتاں ، کیساک ءِ کور چہ سِنگی ئیں کوھاں کیت اِنت پمیشا ایشی ءِ آپ اَنچُش زُوت کیت اِنت ءُ ھمے وڑا زُوت اُشیت ھم پمیشکہ کیساک کور ءِ ایوْک سبزآپ تَچگّ ءَ اَت. کور ءَ جاہے جاہے آپ اَت بَلے ما پہ گیگ جُنزگ ءَ اتاں. دیم ءَ راہ اوں شَر اَت کہ مارا ھچ وڑیں جنجالے پیش نیاھت. ما کساس روچ ءِ دوانزدہ ءَ ساری کیچ کور ءَ سَر بوتاں داں گِنداں کیچ کور مَلّگ ءَ اَت. کیچ کور مکران ءِ مستریں کورانی تہ ءَ شُمار بیت انت، یک دور سَریں ءُ مزنّیں کورے، ایشی ءِ بُنزہ ءُ سرباز دُور انت ءُ ایشی ءِ تہ ءَ دگہ بازیں مزنّیں کور ھوار بنت کہ چہ ایران ءَ کاینت ءُ پدا مَزن ھور ءَ ھوار بیت اِنت، ھر وھد ءَ ایشی ءَ را آپ مان اِنت، بازیں ھَند ءُ دِیاراں ایشی ءِ دگہ دگہ نام انت.
“دریائے کیچ دُراسکی اور کیل کور کے پہاڑوں سے نکلتا ہے. دریائے کیل کور اور دوسری معاون ندی نالے دریائے کیچ میں شامل ہوجاتے ہیں. کیل کور کے علاقوں میں اسے دریائے کیل کور کہا جاتا ہے، جب یہ دریا کیچ وادی میں پہنچتا ہے تو اسے دریائے کیچ کے نام سے پکارتے ہیں. سامی کے نزدیک ایک اور بڑی “سامی” اس میں شامل ہوجاتی ہے. شہرک اور سامی کے نزدیک دریائے کیچ کی گزرگاہ بہت گہری ہے. دریائے کیچ کے زیر زمین پانی سے کاریزات اور ٹیوب ویلوں کا پانی بڑھ جاتا ہے. زمینداروں کو کافی فائدہ ملتا ہے. آگے چل کر دریائے کیچ دریائے نہنگ میں شامل ہو جاتا ہے “
کیچ کور ءِ بابت ءَ واجہ یار جان مَلّازئی وتی یک نبشتانک ئےِ ءِ تہ ءَ چُش دَرآئینت
” شست میل چہ بالگتر ءِ رودَرآھتی نیمگ ءَ جھلاد بیت. بالگتر ءِ گوْزگ ءَ رَند دُراسکی بند ءَ رس ایت. کور ءُ کوہ ءِ ڈیک ورگ ءِ جاگہ ءَ “گَٹگّی” گوْش انت. (چوناھا ایش گَڈگّی اِنت کہ یونین کونسل” کیل کور، پنجگور ءِ تہ ءَ اِنت ، پِکنِک پوائنٹ ئے بَلے من تنی وھدی نہ دیستگ) داں ھوشاب اے کور ءَ کیل کور ءِ نام پِر اِنت. چِد ءُ دیم تَر ءَ کیچ کور بیت. چہ سامی ءُ شہرک دیم پہ تربت ءَ کیت. دگہ نیم ءَ نہنگ چہ زامُران ءَ پیداک انت ءُ اپسی کہن ءُ کُلبر ءِ کوہانی گوْزگ ءَ رَند ، مند ءُ تمپ ءِ درمیان ءَ تربت ءِ راہ ءَ گپت ءُ ناصر آباد ءِ زرباری کَش ءُ پھنات (پراں گوْرم) گوں کیچ کور ءَ دپ کپ ایت کہ اے جاگہ ءِ نام کور دشت گوْشگ بیت. ہر دو ہور بنت ءُ ملان ملان ءَ چیزے ڈگار سیرآپ کن اَنت ءُ دیم پہ دریا ءَ روان بنت “
آ زمانگ ءَ کیچ کور ءِ پھل نہ بستگ اَت پمیشکہ ھورانی موسم ءَ ھپتگ ئےِ ءَ گیش اوں اے کور ءِ آپ تَہتگ، کور ءِ اے کَش ءُ آ کَش ءَ مھلونک اڑ ءُ جنجالانی آماچ بوتگ اَنت. ھشت ، دہ روچ ءَ پَد ٹریکٹرانی کُمّک ءَ وتی موٹل ءُ گاڈی اِش گوْازینتگ اَنت. ما اوں انچیں جنجالانی آماچ اِتنت ، ما نزانت چے بکناں، کماش ءَ یکبرئے دَرآئینت کہ واتر پنجگور ءَ رواں بَلے اے پَند کہ ما جتگ اَت پدا واتر بوئگ ھم گَران اَت.
کیچ کور ءِ اے پاند ءُ آ نیمگ ءَ بازیں مردمے گوں وتی موٹل ءُ سئیکل آں اُشتاتگ اِت انت ءُ ودار کنگ ءَ اِتنت کہ باریں کدی کیچ کور وتی نُرنڈگّاں ھلاس بکنت ءُ ما آپسرئےِ ءَ سَر بہ باں بَلے کیچ کور گَج ءُ دَپ اَت ، جہل کپّگ ءِ نامے نزانت.
پَدا کماشیں ناکو ءَ دَرآئینت کہ گاڑی ءَ سوار بہ اِت، من ءَ سَری کَہن ءَ سنگت ئے است ، مروچی ھمائی گوْر ءَ مہمان باں. گڈا ما سوار بوتاں ءُ سَری کَہن ءِ میتگ ءَ شُتاں ، جُست ءُ پد ءَ رَند اے واجکار ءِ گِس شوھاز کرت ، چہ ھمائی زھگاں یکے ءَ مارا وتی لوگ ءَ بُرت ءُ وتی اوتاکے پچ کرت ءُ ما نِشتاں. دمان ئےِ ءَ پَد ھمے واجکار ءِ جِند اوں آھت ،مارا وش آھتک ءُ دُراھباتے کرت.
اے واجکار ءِ نام من ءَ یات نہ انت البت آ وھد ءَ آ ھمود ءِ ھائی اسکول (وانگجاہ) ءَ اُستاد یا کارمستر اَت، اگاں من رَد مہ باں. اے واجکار یک وَش روحیں، وش تبیں، وش پوشاکیں ءُ نمازی ئیں مردئے اَت. اے واجہ ءَ رِیش اوں داشتگ اَت کہ اِسپیتیں تاک اِش مان اَت. واجہ یک نیادی ئیں مردئے اَت کہ آئی نیاد ءُ دیوان ءَ مردم ءَ سیر نہ کرت. رَند ءَ آئی ءِ زھگ ءَ سُبارگ آؤرت. سُبارگ ءَ پَد ما کمے تاھیر کرت. بیگاہ ءِ وھد ءَ وتی دُرائیں بچک ئے لوٹائینت انت ، آیانی گوں ما پجاروکی کنائینت انت. آئی ءِ زھگ وانگ ءَ اِتنت ءُ اچ ھمیشاں یک ءُ دو ماں شال ءُ خضدار (منی ھیال ءَ انجنئیرنگ کالج ءَ) وانگ ءَ اِتنت. اچ ھمیشاں یکے ءَ کہ آئی ءِ کارانی دیم داشتگ اَت ، اے ورنا ءِ بابت ءَ واجہ ءِ گُشگ اَت کہ “اے نہ وانیت” پدا منی کماشیں ناکو ءَ ھمے واجکار ءَ را جُست کرت اے ورناہ چی ءَ نہ وانیت……. ؟
مہمانداریں واجکار ءَ پسّہ دات
“ایشرا من تنی وھدی چار، پنچ رَند ءَ وانگجاہ ءَ داخل کرتگ ءُ پدا کیچ ءَ بُرتگ ، شَرّیں وانگجاہاں داخل کرتگ بَلے انگت ءَ نہ وانیت ، یکبرے تربت ءَ داخل کرتگ اَت، سیمی روچ ءَ واتر سَری کہن ءَ آھت، پدا ما چار اِت مدرسہ ءَ داخل ئے کناں بلکیں دِید ئے پچ بہ بیت، بَلے انگت ءَ گُشیت “من ءَ کُش اِت ھاں……. بَلے من نہ وانیں” ایشی ءَ را گوں کِشت ءُ کِشار ءَ، مال ءُ دلوت ءِ دارگ ءِ ھُبّ ءُ واھگے است ءُ مچ ءُ ڈگارانی سَرگِری ءَ کنت ، پمیشا اے ورناہ ءِ نام “وازدار” کرتگ. دھقان ، مچ ءُ ڈگارانی ذمّہ واری ھمیشی اِنت “
واجہ ءِ گِس ءِ نزیک ءَ آئی ءِ باگ ءُ ڈگار اِتنت. بیگاہ ءَ مارا وتی ڈگارانی سر ءَ بُرت ئِے، آئی ءِ ڈگار آبات ءُ سبز اِتنت. کَہن ءُ کاریز ءُ کور جُو ءِ سرا آپ اِش بندیت، البت یک ڈگارئےِ ءِ سرا ڈیزل ءِ آپی مشین ئے ھم جتگ اِت ئے ، آئی ءِ دھقان ءَ مئے واستا وَش تامیں شِیرچاہے جوڈ کرت ، ما دانکہ مگرب آئی ءِ ڈگار ءِ سرا جہل اِت ءُ پدا واجہ ءِ اوتاک ءَ واتر بوتاں، رَند ءَ مئے واستا شام اِش آؤرت. اے شپ ءَ واجہ ءَ مئے واستا برْنج ءِ تِینی نان آؤرتگ اَت. من اوّلی رَند ءَ برْنج ءِ تِینی نان ورگ ءَ اتوں، البت من وتی چمروکیں ماس (بہشت ءَ بات) ءِ دستانی غلّہ ءِ تِینی نان پیسر ءَ وارتگ اِت انت کہ بَرے بَرے آئی ءَ پاھتگ اَت.
مئے مہمانداریں واجہ کہ گوں ما نشتگ اَت ءُ نان ورگ ءَ اَت درآئینت ئے کہ
“مئے گوْرا آپ باز اِنت ءُ ما باز گِیشتر برْنج کِشاں ءُ منی یک ءُ دو برْنجی ڈگار اَنت ءُ ھمک سال برْنج کِشاں. اے سجہیں دمگ ءَ برْنج کِش اَنت”
برْنج ءَ را بے آپ ءَ نہ بیت پمیشا آپ باز اِنت ءُ گِیشتر برْنج کِش اِنت. یک وھدے ماں پنجگور آباتی ءُ ھور کہ بوتگ گڈا برْنج اِش کِشتگ نوں کہ کور جُو ھُشک اَنت ءُ برْنجی آنی سَر اوں ھُشک ءُ ویران اَنت البت وشبود، سرادُک ،گَرمکان ، خدابادان ءُ ایدگہ لھتیں ھَند ءُ دمگّاں برْنج انگتہ کِش اَنت. ماں تسپ ءَ اوں برْنج اِش کِشتگ بَلے آئی ءِ دار ءُ مدار کور جُو آنی سرا بوتگ. اگاں ھور بوتگ ءُ رخشان کور ءَ آپ آؤرتگ ءُ کورجُو آپ بوتگ اَنت گڈا تسپ ءِ “برْنجی آنی سَر” سرسبز ءُ آبات بوتگ، گیر آرگ بہ بیت ماں تسپ ءَ رخشان کور ءِ کِر ءُ کَش ءَ “برْنجی آنی سَر” گُشنت.
ایدگہ روچ ءَ اُرزبند ءَ پد ھُدامُرزی ئیں ناکو ءَ گُشت “باریں روآں ، کیچ کور ءَ چاراں” بَلے مئے مھمانداریں واجکار آھت ءُ درآئینت ئے کہ “مروچی اوں کیچ کور مَلّگ ءَ انت، اے ھپتگ ءَ شما رؤگ ءِ نام ءَ مہ گِر اِت، بیا اِت رواں مروچی” پُنّوں” ءِ میری ءَ چاراں”
گڈا واجہ ءَ مارا دیم پہ “پُنّوں” ءِ میری ءِ دیدار ءَ بُرت، پُنّوں ءِ میری اچ مئے مھماندار ءِ لوگ ءَ پَند ءِ راہ اَت ءُ واجہ ءِ اوتاک ءَ مَچّانی کَرزانی شَم ءَ چے پَدّر اَت ءُ وتی عھدی چیدگ ءَ مارا شون دیگ ءَ اَت.
” سسّی ءُ پُنّوں” ءِ مہرانکی کِسّہ باز نامدار انت ءُ اے بابت ءَ نویستگ ءُ وتی ھیال ءُ لیکہ دیم ءَ آؤرتگ انت.
نامداریں بلوچ نویسکار ءُ راجدپتر زانت ڈاکٹر حمید بلوچ وتی وانگی “مکران عہد قدیم سے عہد جدید تک” ءِ تہ ءَ درآئنیت کہ
“سندھ اور پنجاب کے Folklore میں سسّی پُنّوں کا داستان ایک خاص مقام رکھتا ہے. ان کی عشقیہ داستان کو شاہ عبدالطیف بھٹائی نے اپنے اشعار میں جگہ دی. اس کے علاوہ شاہ صاحب پیروکار شعراء نے بھی اس داستان کو اسی انداز میں بیان کیا ہے. اس کے علاوہ تحفتہ الکرام کے مصنف علی شیر قانع اور رچرڈ برٹن نے اپنی تصانیف میں بھی خاص تاریخی حیثیت سے اس داستان کو بیان کیا.
اس داستان کی تاریخی حیثیت کیا ہے اس کے متعلق تاریخ بلوچستان کے ماخذ خاموش ہیں البتہ سندھی Folklore اس موضوع پر ہماری معلومات کا اہم ذریعہ ہیں. یہ بات اب بحث طلب ہے کہ Folklore کا بطور تاریخی ماخذ کے کیا حیثیت ہے.
پُنّوں کے شجرہ نسب کے متعلق خلفیہ حاجی محمد سوڈو بگھیار کلمتی رقم طراز ہیں کہ میر پُنّوں میر عالی المعروف میر آری کے منجلے فرزند تھے. ان کا شجرنسب کچھ یوں ہے.
(پُنّوں ءِ شجرہ نسب )
اس طرح میر پُنّوں اپنے دس بھائیوں میں دوسرے نمبر پر تھے. سیلانی طبیعت کے عامل پُنّوں اپنے دوستوں کے ساتھ سندھ کے لئے سیر سپاٹے پر نکل پڑے اور گھومتے گھومتے وہ سندھ کے شہر بھمپور پہنچے (جوکہ گھارو کے قریب کراچی سے چند کلومیٹر کے فاصلے پر ٹھٹہ ضلع میں واقع ہے) بیشتر روایتوں میں ہے کہ وہ خوشبوؤں کا بیوپاری بن کر بھمپور میں وارد ہوئے. یہاں انکی ملاقات سسّی سے ہوئی جو کہ اپنی حُسن اور رعنائی میں چندے آفتاب و چندے ماہتاب تھیں. سسّی کے متعلق کہا جاتا ہے کہ وہ اصل میں برہمن زادی تھیں. جب نجومیوں نے ان کے والد کو بتایا کہ ان کی یہاں بیٹی پیدا ہوگی جو کہ بڑی ہوکر مسلمان گھرانے میں بیاہی جائے گی. اس روایت کے مطابق جب سسّی پیدا ہوئی تو اس کے والدین فکرمند ہوئے اور بادل ناخواستہ انہوں نے اس شیرخوار معصوم کو ایک ٹوکری میں رکھ کر دریائے سندھ کے بے رحم موجوں کے حوالے کیا بالکل اسی طرح جس طرح حضرت موسیٰ کو ان کے والدہ محترمہ نے صدیوں پہلے فرعون کے خوف سے دریائے نیل کے بے رحم موجوں کے سُپرد کیا تھا. جسے اللہ رکھے اسے کون چکھے، بالکل اسی طرح سسّی کو محمد نامی دھوبی دریا سے نکال لائے اور اس نعمت خداوندی کا شکر بجا لایا. محمد اور اس کی بیوی اولاد کی نعمت سے محروم تھے اور اس مظلوم بچی کو درغیب خدا سے اپنی دعاؤں کو مستجاب ہونے کی نوید سمجھ کر اس کی ناز و نعم سے پرورش شروع کی.
حُسن بے مثال سسّی جب جوان ہوئی تو اس کے حُسن کے چرچے دور دیش میں پھیل گئے اور یہی دن تھے جب انکی ملاقات کیچ مکران کے شہزادے پُنّوں سے ہوئی. پُنّوں بھی اپنے حُسن میں یکتا اور مردانہ وجاہت کے شاندار نمونے کے طور پر جب سسّی سے ملے تو وہ ایک دوسرے پر فریفتہ ہوگئے اور یہ فریفتگی شادی کے بندھن میں بدل گئی. ہر حُسن و عشق کے داستان کی طرح اس داستان میں رکاوٹیں آڑے آئیں اور اس داستان میں رکاوٹیں ڈالنے والے پُنّوں کے بھائی تھے انہوں نے پُنّوں کو بہلا پھسلا کر نشہ آور دوا کھلا کر راتوں رات اٹھا کر اپنے ساتھ لے کر کیچ مکران کا رُخ کیا.
جب صبح سسّی کو اسکی بربادی کا پتہ چل گیا تو وہ دیوانہ وار اپنے پُنّوں کی تلاش میں شہر بھمپور سے کیچ مکران کی طرف پیادہ نکل پڑی. پُنّوں نے وصل کے ان قلیل ساعتوں میں اپنے علاقے کی کچھ نشانیاں سسّی کو بتائیں تھیں. (جب سسّی بیلہ کے علاقے پبونی ناکہ پہنچ گئی تو وہ پیاس سے نڈھال ہوگئی) پیاس سے نڈھال سسّی جب پانی کی تلاش میں ماری پھراہی تھی تو پیاس کی شدت اسے مجبور کیا اور زمین کھودنے لگی اور پھر یکایک خدا کے قدرت سے اس ویرانے میں اسی جگہ ایک چشمہ ابھر آیا (آج بھی اس مقام پر ایک چھوٹا سا کنواں موجود ہے) جسے مقامی لوگ سسّی وارو چوڈو (سسّی کا چشمہ) کہتے ہیں. اسی طرح سسّی آگے بڑھی تو اسکی راہ میں ندی حائل ہوگئی جس میں طغیانی آئی ہوئی تھی. اگرچہ اس نے سُن رکھا تھا کہ ندی پار کرنا اتنا مشکل نہیں کیونکہ یہ ندی سارا سال خراماں خراماں بہتا رہتا ہے. لیکن جب پہاڑی علاقوں میں بارش ہوتی ہے تو یہ ندی ایک بھپرے ہوئے ہاتھی کی طرح اپنی راہ میں مائل تمام خس و خاشاک کو اپنے ساتھ بہا کر لے جانے والا عمیق سمندر کا روپ دھارتا ہے. یہ وہی دن تھے جب سسّی ندی پار کرنے پہنچی. سسّی واپس پلٹی اور مونھ بار (Monbhar) ندی کی طرف گئی. اس ندی کو ایک مخصوص چٹان آج بھی موجود ہے جس کے متعلق کہا جاتا ہے کہ اگر اس پر ضرب پڑتی ہے تو اس میں سے سسّی کی سسکیاں اور آہ و بکاہ سنائی دیتی ہیں. اس عجیب الخلقت پھتر کو سسّی وارو والؤ (سسّی کا پیالہ) بھی کہتے ہیں. اس کے بعد ایک چرواہے سے سسّی کی ملاقات ہوئی. چرواہا نے جب اس حُسن کے پیکر کو دیکھا تو اس کے دل میں شیطانی خیالات آنے لگے. سسّی اس کی نیّت کو بھانپ کر خدا کے آگے ملتجی ہوئی اور خدا کی قدرت زمین شق ہوتی ہے اور سسّی اس میں سما جاتی ہیں اور دوسری جانب پُنّوں کو ہوش آیا تو اسے اپنے بھائیوں کو دھوکے کا احساس ہوا تو وہ دیوانہ وار اپنے معشوق کی تلاش میں نکل پڑا.
سرگردان پُنّوں جب اس جگہ پہنچ گیا جہاں پر اسے ایک پشیمان اور چرواہا نظر آیا. وہ پُنّوں کی دیوانگی کو دیکھ کر اسے تمام واقعات سے آگاہ کرتا ہے تو پُنّوں بھی دست دعا بلند کرتا ہے اور التجا کرتا ہے کہ اے اللہ اسے اس کی معشوق سے ملا دے. دعا قبول ہوتی ہے اور زمین دوبارہ شق ہوجاتی ہے اور پُنّوں بھی اس میں سما جاتا ہیں. اس طرح دو عشق بھرے دل ایک دوسرے سے ہمیشہ کے لیے مل جاتے ہیں “
اے ھما روایت ءُ کِسّہ انت کہ ماں سندھ ءُ ایدگہ دمگّاں نامدار انت. بازیں لچّہ کاراں وتی وڑ ءُ پیم ءَ اے مہرانکی کِسّہ دیم ءَ آؤرتگ اَنت. شاہ عبدالطیف بھٹائی وتی لچّہ آنی تہ ءَ اے کِسّہ ءَ را شَرّیں رنگے ءَ درآئینتگ. اگاں شاہ عبدالطیف بھٹائی ءِ لچّہ آں چے پُنّوں ءَ در بکناں گڈا ھچ پشت نہ کپیت، چُش ھما جون ءِ پیم ءَ بیت اِنت کہ ساہ ئے مان نہ اِنت. اے درگت ءَ سچل سرمست ءَ اوں شاہ عبدالطیف بھٹائی ءِ رَندگیری کرتگ ءُ اے کِسّہ ءَ را وتی گالانی تہ ءَ سمبھینتگ. نامی ئیں پنجابی شاعر ھاشم شاہ ءَ اوں “سسّی پُنّوں” ءِ بابت ءَ نویستگ ءُ پدا ماں اردو ءَ شفیع عقیل ءَ رجینتگ ءُ پٹپول کرتگ. ھمے پیم ءَ دگہ بازیں شاعر ءُ پٹپولکاراں اے بابت ءَ نویستگ.
ھیرانی ءُ ابکہ ءِ گپّ ایش اِنت سرجمیں بلوچ راجدپتر لچّہ کاری ءِ دروشم ءَ دیم ءَ آھتگ ءُ پٹپولکاراں اے بابت ءَ وتی ھیال ءُ لیکہ دیم ءَ آؤرتگ انت. بلوچی عھدی کِسّہ ءُ واقعاتانی بابت ءَ ماں بلوچی کُہنیں شاعری ءَ شون ئے رسیت بَلے سسّی ءُ پُنّوں ءِ عشقی کِسّہ ءِ بابت ءَ ھچ چُشیں الکاپیں لچّہ ءُ گال ءُ دگہ شائدی ئےِ نہ رسیت کہ پٹپولکار ءُ نویسکار اے بابت ءَ بہ نویس اَنت ءُ ھیال ءُ لیکہ آں دیم ءَ بیارئنت.
ادا ایش اوں گندگ بیت انت کہ بلوچ وتی مَہری ءِ نام ءَ “شِلنگ” کنت کہ کیّا ءِ مَہری (اُشتر) ءِ نام بوتگ ، بلوچ وتی اَسپ ءِ نام ءَ “سیاہ گوات” کنت کہ حمّل کلمتی ءِ اَسپ ءِ نام بوتگ ، پُنّوں کہ بلوچ شھزادگ ئے بوتگ بَلے کَسّ ءَ آئی ءِ نام نہ زُرتگ ءُ وتی بچّ ءَ را پِر نہ کرتگ. چوناھا پُنّوں ءِ اسلّیں نام دگرئے بوتگ چیاکہ “پُنّوں” ءِ گال ماں بلوچی ءَ یک زاہ ءُ بَدئےِ ءِ پیم ءَ اِنت پمیشا اے نام کَسّ ءَ را پہ وتی زھگاں شات نہ بوتگ.
اے درگت ءَ ڈاکٹر حمید بلوچ وتی وانگی “مکران عہد قدیم سے عہد جدید تک” ءِ تہ ءَ چُش درآئینت
“دشت (ضلع گوادر) کے علاقے میں رہنے والے ہوت قبیلے کے لوگ میر عالی کے اس بیٹے کا نام دوست محمد بتاتے ہیں اور اس کے علاوہ عہد قدیم کے بلوچی شاعری اکھٹا کرنے والے محقق فقیر شاد نے اپنے کتاب” میراث”میں پُنّوں کو پُر ور کا بدلا ہوا شکل قرار دیا. جہاں تک شاہ صاحب کے کلام میں پُنّوں کے والد آری جام کا تعلق ہے تو واضح ہو کہ “آری” لفظ عالی کا سندھی تلفظ ہے کیونکہ سندھی میں کئی مقامات پر “ل” کو “ر” میں تبدیل کیا جاتا ہے جیسا کہ “بلوچ” کو “بروچ” اور” کلمتی” کو “کرمتی” کہتے ہیں اور اسی طرح “عالی” سندھی تلفظ کے مطابق بدل کر “آری” بنا. جہاں تک لفظ “جام” کا تعلق ہے وہ بادشاہ یا سردار کے لقب میں استعمال ہوتا ہے. لیکن اس میں کوئی شک نہیں کہ میر عالی کیچ کا حکمران ہوا کرتا تھا. جس کا بنایا ہوا قلعہ (انتہائی خستہ اور عدم توجہی کی حالت میں) آج بھی کیچ میں موجود ہے “
میر عالی ھوت ءِ ءُ پُنّوں ءِ نام ءَ نامداریں اے” میری” نوں ڈُر اتّگ ءُ جُمپّگ ئےِ ءِ دروشم ءَ انت کہ وتی عھد ءِ چیدگ انت.
آ وھد ءَ سَری کَہن ءِ شہر ءُ مُلک آبات اِتنت، مچّ ءُ ڈگار سَبز اِتنت. کَہن ءُ کور جُو آپ اِتنت بَلے نی بازیں ٹیوب ویلانی جنئگ ءَ ءُ ڈُکالی ءِ سبّب ءَ آپ جہل شُتگ ءُ پیش ءِ آباتی ءُ سبزی نہ گواہیت.
ما پُنّوں ءِ میری ءِ چارگ ءَ پد وتی بُندر ءَ آھتک ءُ سر بوتاں.
ایدگہ روچ ءَ اُرزبند ءَ پد یانزدہ بج ءِ نزیکی ءَ ھُدامُرزی ئیں ناکو ءَ درآئینت کہ “مروچی المّ ءَ تربت ءَ رواں”
مئے مھمانداریں واجکار ءَ وَس کرت کہ کور انگت ءَ گوں ترْندی ءَ تچگّ ءَ انت ،شما اَڈ بہ کن اِت، یک، دو روچ ءَ انگت ءَ بہ جل اِت کہ کور ءِ آپ بہ کپیت بَلے منی کماشیں ناکو ءَ وتی گپّ واجہ ئیں مھماندار ءِ سرا دات ءُ درآئینت ئے کہ
“من ءَ وتی کارگِس ءَ بازیں کار است اِنت پمیشا منی رؤگ مروچی المّی انت”
ما موٹل ءَ سوار بوتاں ءُ مئے ھمے مھمانداریں واجکار اوں مئے ھمبراہ بوت ءُ درآئینت ئے کہ “گڈا شمارا راہ دئیں”
کیچ کور ءِ آپ انگت ءَ تچگّ ءَ اَت بَلے آچ ساری ئیگ ءَ کمتر اَت ءُ گاڈی ءُ موٹل اوں اُشتاتگ ات انت ءُ لھتیں رؤگ ءُ آیگ ءَ اِت انت، ما وتی مھمانداریں واجکار ءِ شگر ءُ منّت گِپت کہ آ ءُ آئی کہول ءِ مردم مئے واستا باز جکانسر بوتگ اِت انت ءُ مئے باز ھذمت اِش کرتگ اَت.
ما دُراہ جیپ ءَ سوار بوتاں ءُ ٹریکٹر ءِ کُمک ءَ کور ءَ آ دیم بوتاں ءُ نیم کلاک ءَ ساری وتی منزل “سِنگانی سر” ءَ سر بوتاں. اے پیم ءَ آچ پنجگور ءَ چے درکپتگیں مئے اے یاتگاریں سپر سہ، چار روچ ءَ پد آپسرئےِ ءَ ما رست ایں. ما دانکہ دہ ، پانزدہ روچ ءَ ماں کیچ ءَ جل اتّاں ءُ پدا مچکدگّیں پنجگور ءَ سر بوتاں.